ddrg/super_eurlex huggingface dataset:
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - I OSASTO - Tavaroiden vapaa liikkuvuus - 1 luku - Tulliliitto - 27 artikla



Virallinen lehti nro C 321 E , 29/12/2006 s. 0052 - 0052

Virallinen lehti nro C 325 , 24/12/2002 s. 0047 - Konsolidoitu toisinto

Virallinen lehti nro C 340 , 10/11/1997 s. 0188 - Konsolidoitu toisinto

Virallinen lehti nro C 224 , 31/08/1992 s. 0015 - Konsolidoitu toisinto

(ETY:n sopimus - virallista julkaisua ei ole saatavilla)



27 artikla Hoitaessaan tässä luvussa määrättyjä tehtäviään komissio pitää lähtökohtanaan: a) tarvetta edistää jäsenvaltioiden ja kolmansien maiden välistä kauppaa; b) kilpailun edellytysten kehitystä yhteisössä siltä osin kuin se parantaa yritysten kilpailukykyä; c) raaka-aineiden ja puolivalmisteiden saantia koskevia yhteisön tarpeita, jolloin komissio huolehtii siitä, että jäsenvaltioiden välisiä kilpailun edellytyksiä valmiiden tuotteiden osalta ei vääristetä; d) tarvetta välttää vakavia häiriöitä jäsenvaltioiden taloudessa sekä tarvetta varmistaa tuotannon järkiperäinen kehitys ja kulutuksen kasvu yhteisössä. --------------------------------------------------
Euroopan yhteisön Perustamissopimuksen (Konsolidoitu toisinto) - Toinen osa - Unionin kansalaisuus - 20 artikla



Virallinen lehti nro C 321 E , 29/12/2006 s. 0050 - 0050

Virallinen lehti nro C 325 , 24/12/2002 s. 0045 - Konsolidoitu toisinto

Virallinen lehti nro C 340 , 10/11/1997 s. 0187 - Konsolidoitu toisinto

Virallinen lehti nro C 224 , 31/08/1992 s. 0011 - Konsolidoitu toisinto



20 artikla Jokainen unionin kansalainen saa kolmannen maan alueella, jossa jäsenvaltiolla, jonka kansalainen hän on, ei ole edustusta, suojelua minkä tahansa jäsenvaltion diplomaatti- ja konsuliviranomaisilta samoin edellytyksin kuin kyseisen jäsenvaltion omat kansalaiset. Jäsenvaltiot vahvistavat tarpeelliset säännöt keskenään ja aloittavat tällaisen suojelun turvaamiseksi tarvittavat kansainväliset neuvottelut. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 224 artikla



Virallinen lehti nro C 321 E , 29/12/2006 s. 0142 - 0143

Virallinen lehti nro C 325 , 24/12/2002 s. 0123 - Konsolidoitu toisinto

Virallinen lehti nro C 340 , 10/11/1997 s. 0270 - Konsolidoitu toisinto

Virallinen lehti nro C 224 , 31/08/1992 s. 0061 - Konsolidoitu toisinto

(ETY:n sopimus - virallista julkaisua ei ole saatavilla)



224 artikla Yhteisön ensimmäisen oikeusasteen tuomioistuimessa on vähintään yksi tuomari jäsenvaltiota kohden. Tuomareiden määrä vahvistetaan yhteisöjen tuomioistuimen perussäännössä. Perussäännössä voidaan määrätä, että yhteisön ensimmäisen oikeusasteen tuomioistuinta avustavat julkisasiamiehet. Yhteisön ensimmäisen oikeusasteen tuomioistuimen jäsenet valitaan henkilöistä, joiden riippumattomuus on kiistaton ja jotka ovat päteviä korkeaan tuomarin virkaan. Heidät nimitetään jäsenvaltioiden hallitusten yhteisellä sopimuksella kuudeksi vuodeksi kerrallaan. Osa jäsenistä vaihtuu joka kolmas vuosi. Jäsen, jonka toimikausi päättyy, voidaan nimittää uudeksi toimikaudeksi. Tuomarit valitsevat keskuudestaan kolmeksi vuodeksi kerrallaan yhteisön ensimmäisen oikeusasteen tuomioistuimen presidentin. Sama henkilö voidaan valita uudeksi toimikaudeksi. Yhteisön ensimmäisen oikeusasteen tuomioistuin nimittää kirjaajansa ja vahvistaa hänen tehtäväänsä koskevat säännöt. Yhteisön ensimmäisen oikeusasteen tuomioistuin vahvistaa työjärjestyksensä yhteisymmärryksessä yhteisön tuomioistuimen kanssa. Työjärjestykselle tarvitaan neuvoston määräenemmistöllä antama hyväksyminen. Jollei yhteisöjen tuomioistuimen perussäännöstä muuta johdu, yhteisön ensimmäisen oikeusasteen tuomioistuimeen sovelletaan mitä tässä sopimuksessa määrätään yhteisön tuomioistuimesta. --------------------------------------------------
Euroopan yhteisön Perustamissopimuksen (Konsolidoitu toisinto) - Neljäs osa - Merentakaisten maiden ja alueiden assosiointi - 182 artikla



Virallinen lehti nro C 321 E , 29/12/2006 s. 0128 - 0128

Virallinen lehti nro C 325 , 24/12/2002 s. 0111 - Konsolidoitu toisinto

Virallinen lehti nro C 340 , 10/11/1997 s. 0258 - Konsolidoitu toisinto

Virallinen lehti nro C 224 , 31/08/1992 s. 0054 - Konsolidoitu toisinto

(ETY:n sopimus - virallista julkaisua ei ole saatavilla)



182 artikla Jäsenvaltiot sopivat assosioivansa yhteisöön ne Euroopan ulkopuoliset maat ja alueet, joilla on erityiset suhteet Tanskaan, Ranskaan, Alankomaihin ja Yhdistyneeseen kuningaskuntaan. Nämä maat ja alueet, jäljempänä "maat ja alueet", luetellaan tämän sopimuksen liitteessä II. Assosioinnin tavoitteena on edistää maiden ja alueiden taloudellista ja sosiaalista kehitystä ja vahvistaa läheiset taloudelliset suhteet niiden ja koko yhteisön välille. Tämän sopimuksen johdanto-osassa mainittujen periaatteiden mukaisesti assosioinnin tarkoituksena on ensisijaisesti edistää näiden maiden ja alueiden väestön etuja ja vaurautta, jotta ne voivat saavuttaa sen taloudellisen, sosiaalisen ja kulttuurisen kehityksen, johon ne pyrkivät. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - I OSASTO - Tavaroiden vapaa liikkuvuus - 2 luku - Jäsenvaltioiden välisten määrällisten rajoitusten kieltäminen - 31 artikla



Virallinen lehti nro C 321 E , 29/12/2006 s. 0053 - 0053

Virallinen lehti nro C 325 , 24/12/2002 s. 0047 - Konsolidoitu toisinto

Virallinen lehti nro C 340 , 10/11/1997 s. 0189 - Konsolidoitu toisinto

Virallinen lehti nro C 224 , 31/08/1992 s. 0017 - Konsolidoitu toisinto

(ETY:n sopimus - virallista julkaisua ei ole saatavilla)



31 artikla 1. Jäsenvaltiot mukauttavat kaupallisia valtion monopolejaan niin, että tavaroiden hankintaa tai myyntiä koskevissa ehdoissa ei syrjitä jäsenvaltioiden kansalaisia. Tämän artiklan määräyksiä sovelletaan kaikkiin toimielimiin, joiden välityksellä jäsenvaltio lain nojalla tai tosiasiallisesti suoraan tai välillisesti valvoo tai ohjaa jäsenvaltioiden välistä tuontia tai vientiä taikka olennaisesti vaikuttaa siihen. Näitä määräyksiä sovelletaan myös monopoleihin, jotka perustuvat valtion myöntämään yksinoikeuteen. 2. Jäsenvaltiot eivät toteuta uusia toimenpiteitä, jotka ovat ristiriidassa 1 kohdan periaatteiden kanssa tai joilla rajoitetaan jäsenvaltioiden välisten tullien ja määrällisten rajoitusten kieltämistä koskevien artiklojen soveltamisalaa. 3. Jos kaupalliseen valtion monopoliin liittyy sääntely, jonka tarkoituksena on helpottaa maataloustuotteiden menekkiä tai varmistaa niistä paras mahdollinen tuotto, tätä artiklaa sovellettaessa on tarpeen antaa yhtäläiset takeet niiden tuottajien työllisyydestä ja elintasosta, joita asia koskee. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 245 artikla



Virallinen lehti nro C 321 E , 29/12/2006 s. 0150 - 0150

Virallinen lehti nro C 325 , 24/12/2002 s. 0129 - Konsolidoitu toisinto

Virallinen lehti nro C 340 , 10/11/1997 s. 0275 - Konsolidoitu toisinto

Virallinen lehti nro C 224 , 31/08/1992 s. 0064 - Konsolidoitu toisinto

(ETY:n sopimus - virallista julkaisua ei ole saatavilla)



245 artikla Yhteisön tuomioistuimen perussääntö vahvistetaan erillisessä pöytäkirjassa. Neuvosto voi yksimielisesti yhteisön tuomioistuimen pyynnöstä sekä Euroopan parlamenttia ja komissiota kuultuaan tai komission pyynnöstä sekä Euroopan parlamenttia ja yhteisön tuomioistuinta kuultuaan muuttaa perussäännön määräyksiä, lukuun ottamatta sen I osaston määräyksiä. --------------------------------------------------
Euroopan yhteisön Perustamissopimuksen (Konsolidoitu toisinto) - D. Euroopan yhteisön perustamissopimukseen liitetyt pöytäkirjat - Pöytäkirja (N:o 13) tietyistä maista peräisin olevista ja sieltä tulevista tavaroista, jotka saavat jossakin jäsenvaltiossa erityisen tuontikohtelun (1957)



Virallinen lehti nro C 321 E , 29/12/2006 s. 0250 - 0250



Pöytäkirja (N:o 13) tietyistä maista peräisin olevista ja sieltä tulevista tavaroista, jotka saavat jossakin jäsenvaltiossa erityisen tuontikohtelun (1957) KORKEAT SOPIMUSPUOLET, jotka HALUAVAT täsmentää, kuinka tätä sopimusta sovelletaan tietyistä maista peräisin oleviin ja sieltä tuleviin tavaroihin, jotka saavat jossakin jäsenvaltiossa erityisen tuontikohtelun, OVAT SOPINEET seuraavista määräyksistä, jotka liitetään tähän sopimukseen: 1. Euroopan talousyhteisön perustamissopimuksen soveltaminen ei vaadi minkäänlaisia muutoksia tullimääräyksiin, joita 1 päivänä tammikuuta 1958 sovelletaan seuraavaan tuontiin: Surinamista [*] ja Alankomaiden Antilleilta [**] peräisin olevien ja sieltä tulevien tavaroiden tuonti Benelux-maihin. 2. Jäsenvaltioon tuotujen tavaroiden, joita edellä tarkoitettu kohtelu koskee, ei voida katsoa olevan tuossa jäsenvaltiossa tämän sopimuksen 24 artiklassa tarkoitetussa vapaassa vaihdannassa silloin, kun ne jälleenviedään toiseen jäsenvaltioon. 3. Jäsenvaltiot antavat komissiolle ja muille jäsenvaltioille tiedoksi tässä pöytäkirjassa tarkoitettua erityiskohtelua koskevat määräykset sekä luettelot tuotteista, joita se koskee. Ne antavat komissiolle ja muille jäsenvaltioille tiedon myös näihin luetteloihin tai tähän kohteluun jälkeenpäin tehdyistä muutoksista. 4. Komissio valvoo, ettei edellä olevien määräysten soveltaminen aiheuta haittaa muille jäsenvaltioille; tällöin se voi toteuttaa kaikki aiheelliset toimenpiteet jäsenvaltioiden välisiä suhteita koskevissa kysymyksissä. Tehty Roomassa kahdentenakymmenentenäviidentenä päivänä maaliskuuta vuonna tuhatyhdeksänsataaviisikymmentäseitsemän. [*] Sopimuksen neljännen osan määräyksiä on sovellettu Surinamiin 1 päivästä syyskuuta 1962 16 päivään heinäkuuta 1976 Alankomaiden ratifioimisasiakirjansa tallettamisen yhteydessä tallettaman lisäasiakirjan nojalla. [**] Euroopan talousyhteisön perustamissopimuksen tarkistamisesta 13 päivänä marraskuuta 1962 tehdyn yleissopimuksen (EYVL 150, 1.10.1964, s. 2414/64) 1 artiklan mukaisesti pöytäkirjaa ei enää sovelleta Alankomaiden Antilleihin. --------------------------------------------------
Euroopan yhteisön Perustamissopimuksen (Konsolidoitu toisinto) - Liite II - Merentakaiset maat ja alueet, joihin sovelletaan sopimuksen neljännen osan määräyksiä



Virallinen lehti nro C 321 E , 29/12/2006 s. 0186 - 0186

Virallinen lehti nro C 325 , 24/12/2002 s. 0159 - Konsolidoitu toisinto

Virallinen lehti nro C 340 , 10/11/1997 s. 0306 - Konsolidoitu toisinto



LIITE II MERENTAKAISET MAAT JA ALUEET, JOIHIN SOVELLETAAN SOPIMUKSEN NELJÄNNEN OSAN MÄÄRÄYKSIÄ - Grönlanti - Uusi-Kaledonia ja siihen kuuluvat alueet - Ranskan Polynesia - Ranskan eteläiset ja antarktiset alueet - Wallis- ja Futunasaaret - Mayotte - Saint-Pierre ja Miquelon - Aruba - Alankomaiden Antillit: - Bonaire - Curaçao - Saba - Sint Eustatius - Sint Maarten - Anguilla - Caymansaaret - Falklandinsaaret - Etelä-Georgia ja Eteläiset Sandwichsaaret - Montserrat - Pitcairn - Saint Helena ja siihen kuuluvat alueet - Antarktiksen brittiläinen alue - Intian valtameren brittiläinen alue - Turks- ja Caicossaaret - Brittiläiset Neitsytsaaret - Bermuda --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - II OSASTO - Varainhoitoa koskevat määräykset - 270 artikla



Virallinen lehti nro C 321 E , 29/12/2006 s. 0164 - 0164

Virallinen lehti nro C 325 , 24/12/2002 s. 0140 - Konsolidoitu toisinto

Virallinen lehti nro C 340 , 10/11/1997 s. 0287 - Konsolidoitu toisinto

Virallinen lehti nro C 224 , 31/08/1992 s. 0070 - Konsolidoitu toisinto



270 artikla Talousarviota koskevan kurinalaisuuden turvaamiseksi komissio ei tee ehdotusta sellaiseksi yhteisön säädökseksi, ei tee sellaisia muutoksia ehdotuksiinsa eikä toteuta sellaisia täytäntöönpanotoimenpiteitä, joilla saattaa olla huomionarvoisia vaikutuksia talousarvioon, ellei se vakuuta, että ehdotus tai toimenpide voidaan rahoittaa niillä yhteisön omilla varoilla, jotka ovat käytettävissä neuvoston 269 artiklan nojalla vahvistamien säännösten perusteella. --------------------------------------------------
Euroopan yhteisön Perustamissopimuksen (Konsolidoitu toisinto) - D. Euroopan yhteisön perustamissopimukseen liitetyt pöytäkirjat - Pöytäkirja (N:o 20) liiallisia alijäämiä koskevasta menettelystä (1992)



Virallinen lehti nro C 321 E , 29/12/2006 s. 0293 - 0294



Pöytäkirja (N:o 20) liiallisia alijäämiä koskevasta menettelystä (1992) KORKEAT SOPIMUSPUOLET, jotka HALUAVAT vahvistaa Euroopan yhteisön perustamissopimuksen 104 artiklassa tarkoitettuja liiallisia alijäämiä koskevan menettelyn yksityiskohtaiset säännöt, OVAT SOPINEET seuraavista määräyksistä, jotka liitetään Euroopan yhteisön perustamissopimukseen: 1 artikla Tämän sopimuksen 104 artiklan 2 kohdassa tarkoitetut viitearvot ovat seuraavat: - 3 prosenttia ennakoidun tai toteutuneen julkistalouden alijäämän osuudesta markkinahintaisesta bruttokansantuotteesta; - 60 prosenttia julkisen velan osuudesta markkinahintaisesta bruttokansantuotteesta. 2 artikla Tämän sopimuksen 104 artiklassa ja tässä pöytäkirjassa tarkoitetaan: - "julkisella" yleensä julkiseen hallintoon liittyvää, eli keskushallintoon, alueellisiin tai paikallisviranomaisiin ja sosiaaliturvajärjestelmään liittyvää, lukuun ottamatta Euroopan kansantalouden tilinpitojärjestelmässä tarkoitettuja kaupallisia toimia; - "alijäämällä" Euroopan kansantalouden tilinpitojärjestelmässä tarkoitettua nettorahoitustarvetta; - "sijoituksella" Euroopan kansantalouden tilinpitojärjestelmässä tarkoitettuja kiinteitä bruttoinvestointeja; - "velalla" bruttomääräistä kokonaisvelkaa nimellisarvoonsa vuoden lopussa ja konsolidoituna ensimmäisessä luetelmakohdassa tarkoitetuilla julkisen hallinnon aloilla. 3 artikla Liiallisia alijäämiä koskevan menettelyn tehokkuuden varmistamiseksi jäsenvaltioiden hallitukset vastaavat tämän menettelyn mukaisesti 2 artiklan ensimmäisessä luetelmakohdassa tarkoitetuista julkisen hallinnon alijäämistä. Jäsenvaltiot varmistavat, että kansalliset menettelyt talousarvion alalla mahdollistavat sen, että ne voivat täyttää niille sopimuksesta tällä alalla johtuvat velvollisuudet. Jäsenvaltiot antavat komissiolle nopeasti ja säännöllisesti tiedoksi ennakoidun tai toteutuneen alijäämänsä sekä velkatasonsa. 4 artikla Komissio toimittaa tilastotiedot, joita käytetään tämän pöytäkirjan soveltamiseksi. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 2 luku - Toimielimiä koskevat yhteiset määräykset - 253 artikla



Virallinen lehti nro C 321 E , 29/12/2006 s. 0156 - 0156

Virallinen lehti nro C 325 , 24/12/2002 s. 0135 - Konsolidoitu toisinto

Virallinen lehti nro C 340 , 10/11/1997 s. 0281 - Konsolidoitu toisinto

Virallinen lehti nro C 224 , 31/08/1992 s. 0067 - Konsolidoitu toisinto

(ETY:n sopimus - virallista julkaisua ei ole saatavilla)



253 artikla Asetukset ja direktiivit, jotka Euroopan parlamentti ja neuvosto antavat yhdessä taikka jotka neuvosto tai komissio antaa, samoin kuin päätökset, jotka Euroopan parlamentti ja neuvosto tekevät yhdessä taikka jotka neuvosto tai komissio tekee, perustellaan, ja niissä viitataan niihin ehdotuksiin ja lausuntoihin, jotka tämän sopimuksen mukaan on hankittava. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 236 artikla



Virallinen lehti nro C 321 E , 29/12/2006 s. 0148 - 0148

Virallinen lehti nro C 325 , 24/12/2002 s. 0128 - Konsolidoitu toisinto

Virallinen lehti nro C 340 , 10/11/1997 s. 0274 - Konsolidoitu toisinto

Virallinen lehti nro C 224 , 31/08/1992 s. 0063 - Konsolidoitu toisinto

(ETY:n sopimus - virallista julkaisua ei ole saatavilla)



236 artikla Yhteisön tuomioistuimella on toimivalta ratkaista yhteisön ja sen henkilöstön väliset riidat henkilöstösäännöissä määrätyin tai palvelussuhteen ehdoista johtuvin rajoituksin ja edellytyksin. --------------------------------------------------
68 artikla

1. Tähän osastoon sovelletaan 234 artiklaa seuraavissa tilanteissa ja seuraavin edellytyksin: jos tämän osaston tulkintaan tai yhteisön toimielinten tähän osastoon perustuvien säädösten pätevyyteen ja tulkintaan liittyvä kysymys tulee esille sellaisen kansallisen tuomioistuimen käsiteltävänä olevassa asiassa, jonka päätöksiin ei kansallisen lainsäädännön mukaan saa hakea muutosta, tämän tuomioistuimen, jos se katsoo, että kysymys on ratkaistava, jotta se voi antaa päätöksen, on pyydettävä yhteisöjen tuomioistuinta ratkaisemaan asian.

2. Yhteisöjen tuomioistuimella ei ole milloinkaan toimivaltaa antaa ratkaisua 62 artiklan 1 alakohdan nojalla toteutetusta toimenpiteestä tai tehdystä päätöksestä, joka koskee yleisen järjestyksen ylläpitämistä ja sisäisen turvallisuuden suojaamista.

3. Neuvosto, komissio tai jäsenvaltio voi pyytää yhteisöjen tuomioistuimelta ratkaisua tämän osaston tai yhteisön toimielimen antaman tähän osastoon perustuvan säädöksen tulkinnasta. Yhteisöjen tuomioistuimen tällaisen pyynnön johdosta antamaa ratkaisua ei sovelleta jäsenvaltion tuomioistuimen lainvoimaisiin tuomioihin.

--------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 306 artikla



Virallinen lehti nro C 321 E , 29/12/2006 s. 0178 - 0178

Virallinen lehti nro C 325 , 24/12/2002 s. 0152 - Konsolidoitu toisinto

Virallinen lehti nro C 340 , 10/11/1997 s. 0300 - Konsolidoitu toisinto

Virallinen lehti nro C 224 , 31/08/1992 s. 0078 - Konsolidoitu toisinto

(ETY:n sopimus - virallista julkaisua ei ole saatavilla)



306 artikla Tämän sopimuksen määräykset eivät ole esteenä Belgian ja Luxemburgin eikä Belgian, Luxemburgin ja Alankomaiden välisen alueellisen liiton olemassaololle ja toteuttamiselle siltä osin kuin näiden alueellisten liittojen tavoitteita ei saavuteta tätä sopimusta soveltamalla. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 2 luku - Toimielimiä koskevat yhteiset määräykset - 250 artikla



Virallinen lehti nro C 321 E , 29/12/2006 s. 0153 - 0153

Virallinen lehti nro C 325 , 24/12/2002 s. 0132 - Konsolidoitu toisinto

Virallinen lehti nro C 340 , 10/11/1997 s. 0279 - Konsolidoitu toisinto

Virallinen lehti nro C 224 , 31/08/1992 s. 0065 - Konsolidoitu toisinto



250 artikla 1. Jos neuvoston säädös tämän sopimuksen mukaan annetaan komission ehdotuksesta, neuvosto saa, jollei 251 artiklan 4 tai 5 kohdasta muuta johdu, vain yksimielisesti antaa säädöksen, joka merkitsee ehdotuksen muuttamista. 2. Kunnes neuvosto on tehnyt ratkaisunsa, komissio voi milloin tahansa yhteisön säädöksen antamiseen johtavan menettelyn aikana muuttaa ehdotustaan. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - II OSASTO - Varainhoitoa koskevat määräykset - 271 artikla



Virallinen lehti nro C 321 E , 29/12/2006 s. 0164 - 0164

Virallinen lehti nro C 325 , 24/12/2002 s. 0141 - Konsolidoitu toisinto

Virallinen lehti nro C 340 , 10/11/1997 s. 0287 - Konsolidoitu toisinto

Virallinen lehti nro C 224 , 31/08/1992 s. 0071 - Konsolidoitu toisinto

(ETY:n sopimus - virallista julkaisua ei ole saatavilla)



271 artikla Talousarvioon otetaan vain yhden varainhoitovuoden menoja, jollei 279 artiklan nojalla annetussa asetuksessa toisin säädetä. Niillä edellytyksillä, jotka 279 artiklan nojalla vahvistetaan, muut kuin henkilöstömenoihin tarkoitetut määrärahat, joita ei ole käytetty varainhoitovuonna, saadaan siirtää käytettäviksi vain seuraavan varainhoitovuoden aikana. Määrärahat jaotellaan lukuihin, joissa menot ryhmitellään laatunsa tai käyttötarkoituksensa mukaan ja jaotellaan tarvittaessa edelleen 279 artiklan nojalla annetun asetuksen mukaisesti. Euroopan parlamentin, neuvoston, komission ja yhteisön tuomioistuimen määrärahat otetaan talousarvioon erillisinä erinä, sanotun kuitenkaan rajoittamatta eräitä yhteisiä menoja koskevaa erityissääntelyä. --------------------------------------------------
307 artikla

Tämän sopimuksen määräykset eivät vaikuta sellaisiin oikeuksiin tai velvollisuuksiin, jotka johtuvat yhden tai useamman jäsenvaltion yhden tai useamman kolmannen maan kanssa ennen 1 päivää tammikuuta 1958 tai, kun on kyse jäseneksi liittyneestä valtiosta, ennen liittymispäivää tekemästä sopimuksesta.

Siltä osin kuin tällaiset sopimukset eivät ole sopusoinnussa tämän sopimuksen kanssa, asianomaiset jäsenvaltiot käyttävät kaikkia aiheellisia keinoja todettujen ristiriitojen poistamiseksi. Tällöin jäsenvaltiot tarvittaessa avustavat toisiaan ja tapauksissa, joissa se on aiheellista, vahvistavat yhteisen kannan.

Soveltaessaan ensimmäisessä kohdassa tarkoitettuja sopimuksia jäsenvaltiot ottavat huomioon sen, että ne edut, jotka kukin jäsenvaltio on tässä sopimuksessa myöntänyt, ovat erottamaton osa yhteisön toteuttamista ja liittyvät sen vuoksi kiinteästi yhteisten toimielinten perustamiseen ja niille annettuun toimivaltaan sekä siihen, että kaikki jäsenvaltiot myöntävät samat edut.

--------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - XIV OSASTO - Kuluttajansuoja - 153 artikla



Virallinen lehti nro C 321 E , 29/12/2006 s. 0115 - 0116

Virallinen lehti nro C 325 , 24/12/2002 s. 0101 - Konsolidoitu toisinto

Virallinen lehti nro C 340 , 10/11/1997 s. 0247 - Konsolidoitu toisinto

Virallinen lehti nro C 224 , 31/08/1992 s. 0048 - Konsolidoitu toisinto



153 artikla 1. Kuluttajien etujen suojaamiseksi ja kuluttajansuojan korkean tason varmistamiseksi yhteisö myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi. 2. Kuluttajansuojaa koskevat vaatimukset otetaan huomioon yhteisön muita politiikkoja ja muuta toimintaa määriteltäessä ja toteutettaessa. 3. Yhteisö myötävaikuttaa 1 kohdassa mainittujen tavoitteiden toteuttamiseen: a) toimenpiteillä, jotka se 95 artiklan nojalla toteuttaa sisämarkkinoiden toteuttamisen yhteydessä; b) toimenpiteillä, jotka tukevat ja täydentävät jäsenvaltioiden harjoittamaa politiikkaa ja joilla sitä seurataan. 4. Neuvosto vahvistaa 251 artiklassa määrättyä menettelyä noudattaen ja talous- ja sosiaalikomiteaa kuultuaan 3 kohdan b alakohdassa tarkoitetut toimenpiteet. 5. Toimenpiteet, jotka on vahvistettu 4 kohdan mukaisesti, eivät estä jäsenvaltiota pitämästä voimassa tai toteuttamasta tiukempia suojatoimenpiteitä. Näiden toimenpiteiden on oltava sopusoinnussa tämän sopimuksen kanssa. Niistä ilmoitetaan komissiolle. --------------------------------------------------
12006E090

Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VI OSASTO - Kilpailua, verotusta ja lainsäädännön lähentämistä koskevat yhteiset sään- nöt - 2 luku - Veroja ja maksuja koskevat määräykset - 90 artikla



Virallinen lehti nro C 321 E , 29/12/2006 s. 0078 - 0078

Virallinen lehti nro C 325 , 24/12/2002 s. 0068 - Konsolidoitu toisinto

Virallinen lehti nro C 340 , 10/11/1997 s. 0212 - Konsolidoitu toisinto

Virallinen lehti nro C 224 , 31/08/1992 s. 0031 - Konsolidoitu toisinto

(ETY:n sopimus - virallista julkaisua ei ole saatavilla)